Rubrika za ocjenjivanje problemskog zadatka

Problemski zadatak – Izrada prijedloga strategija i smjernica za odgovornu primjenu digitalnih tehnologija

Ukupan broj bodova: 100
· Ocjenjivanje koje provodi mentor: 80 bodova
· Ocjenjivanje koje provode polaznici: 20 bodova

I. Ocjenjivanje koje provodi mentor (80 bodova)
	Kriterij
	Opis i razredi bodova

	1. Dubina analize postojećih smjernica i strategija s aspekta vlastite visokoškolske ustanove (20 bodova)
	Izvrsno (18 – 20 bodova): Detaljna, kritička i sveobuhvatna analiza svih relevantnih smjernica i strategija. Prijedlog jasno pokazuje duboko razumijevanje ključnih koncepata i implikacija analiziranih dokumenata, identificirajući jake strane i potencijalne nedostatke te povezanost i usporedivost s vlastitom visokoškolskom ustanovom. 
Dobro (14 – 17 bodova): Temeljita analiza većine smjernica i strategija. Razumijevanje ključnih aspekata evidentno je, ali možda nedostaje kritički osvrt ili dublja interpretacija te povezanost i usporedivost s vlastitom visokoškolskom ustanovom.
Zadovoljavajuće (10 – 13 bodova): Osnovna analiza smjernica. Predstavljeno je razumijevanje glavnih točaka, no analiza nije dovoljno detaljna ni sveobuhvatna. 
Potrebno poboljšanje (0 – 9 bodova): Nedovoljna ili površna analiza smjernica. Pokazuje ograničeno razumijevanje materijala.

	2. Kvaliteta i relevantnost predloženih strategija (30 bodova)
	[bookmark: _GoBack]Izvrsno (27 – 30 bodova): Predložene strategije iznimno su konkretne, inovativne i potpuno prilagođene specifičnostima vlastite visokoškolske ustanove. Vidljiva je jasna i logična povezanost s analiziranim smjernicama. Strategije su odmah primjenjive i pružaju jasan putokaz. 
Dobro (21 – 26 bodova): Strategije su uglavnom konkretne i relevantne, s dobrom prilagodbom vlastitoj visokoškolskoj ustanovi. Povezanost s postojećim analiziranim smjernicama jasna je, ali možda nedostaje element inovativnosti ili su manje detaljne u opisu i primjeni. 
Zadovoljavajuće (15 – 20 bodova): Strategije su općenitije, s djelomičnom prilagodbom vlastitoj visokoškolskoj ustanovi. Povezanost s postojećim smjernicama prisutna je, ali nije u potpunosti razrađena ni visoko primjenjiva. 
Potrebno poboljšanje (0 – 14 bodova): Strategije su previše apstraktne, irelevantne ili slabo povezane s analiziranim smjernicama i specifičnostima vlastite visokoškolske ustanove.

	3. Pokrivenost ključnih aspekata s kreiranim strategijama (20 bodova)
	Izvrsno (18 – 20 bodova): Sve predložene strategije sveobuhvatno se odnose na sigurnosne, odgovorne, pravne i etičke aspekte primjene digitalnih tehnologija. Ravnoteža je između aspekata optimalna. 
Dobro (14 – 17 bodova): Strategije pokrivaju većinu ključnih aspekata, no možda je jedan aspekt slabije razrađen ili nedovoljno naglašen. 
Zadovoljavajuće (10 – 13 bodova): Strategije pokrivaju samo neke od ključnih aspekata ili je pokrivenost neravnomjerna, s vidljivim propustima u jednom ili više područja. 
Potrebno poboljšanje (0 – 9 bodova): Strategije ne uključuju značajan broj ključnih aspekata ili je pokrivenost izrazito površna.

	4. Struktura i jasnoća dokumenta (10 bodova)
	Izvrsno (9 – 10 bodova): Dokument je iznimno dobro organiziran, logično strukturiran, jasan i sažet. Jezik je precizan, profesionalan i bez nepotrebnih ponavljanja. Lakoća je čitanja i razumijevanja visoka. 
Dobro (7 – 8 bodova): Dokument je dobro organiziran i jasan. Postoje manji propusti u strukturi ili stilu pisanja, ali znatnije ne ometaju razumijevanje. 
Zadovoljavajuće (5 – 6 bodova): Struktura dokumenta prihvatljiva je, ali na mjestima može biti zbunjujuća. Jezik je razumljiv, ali može biti manje precizan ili sadrži ponavljanja. 
Potrebno poboljšanje (0 – 4 bodova): Dokument je loše organiziran, nejasan ili sadrži znatnije greške u jeziku i stilu, što otežava razumijevanje.

	UKUPNO BODOVA  MENTORA
	80



II. Ocjenjivanje koje provode polaznici (20 bodova)
Polaznici će međusobno ocjenjivati prijedloge strategija fokusirajući se na sljedeće kriterije:
	Kriterij
	Opis i razredi bodova

	1. Razumljivost i sveobuhvatnost prijedloga strategija (10 bodova)
	Izvrsno (9 – 0 bodova): Prijedlog je jasan, uvjerljiv i lako razumljiv. Strategije su sveobuhvatne, predstavljene na način koji potiče na djelovanje i ostavlja dojam visoke primjenjivosti i učinkovitosti u visokoškolskoj ustanovi. 
Dobro (7– 8 bodova): Prijedlog je jasan i uglavnom uvjerljiv. Razumljiv je, ali strategije nisu obuhvatile sve važne aspekte.
Zadovoljavajuće (5 – 6 bodova): Prijedlog je razumljiv, ali uvjerljivost je ograničena. Strategije nisu sveobuhvatne ili ostavljaju prostor za sumnju u primjenjivost. 
Potrebno poboljšanje (0 – 4 boda): Prijedlog je nejasan, zbunjujuć ili neuvjerljiv, što otežava razumijevanje ili prihvaćanje strategija.

	2. Inovativnost i dodana vrijednost (10 bodova)
	Izvrsno (9 – 10 bodova): Prijedlog nudi vrijedne inovativne ideje ili perspektive koje nadilaze očekivano. Vidljiva je kreativnost i originalnost koja donosi veliku dodanu vrijednost raspravi i potencijalnoj implementaciji. 
Dobro (7 – 8 bodova): Prijedlog sadrži neke inovativne elemente ili donosi novu perspektivu. Dodana je vrijednost jasna. 
Zadovoljavajuće (5 – 6 bodova): Prijedlog je uglavnom standardan, s malo inovativnih elemenata. Dodana je vrijednost umjerena. 
Potrebno poboljšanje (0 – 4 boda): Prijedlog ne pokazuje znatniju inovativnost ni dodanu vrijednost, kopiraju se postojeće ideje bez prilagodbe ili nadogradnje.

	UKUPNO BODOVA  POLAZNIKA (Prosjek svih ocjena polaznika)
	20



Ukupna ocjena: 100 bodova
Ukupna ocjena = bodovi mentora (najviše 80) + bodovi polaznika (najviše 20)

